pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เร่งช่วยเหลือเด็กหญิงวัย 15 ปี ที่ถูกเจ้าหน้าที่รัฐล่วงละเมิดทางเพศ ที่จังหวัดสงขลา
วันอังคารที่ 10 กันยายน 2562
พม. เร่งช่วยเหลือเด็กหญิงวัย 15 ปี ที่ถูกเจ้าหน้าที่รัฐล่วงละเมิดทางเพศ ที่จังหวัดสงขลา
พม. เร่งช่วยเหลือเด็กหญิงวัย 15 ปี ที่ถูกเจ้าหน้าที่รัฐล่วงละเมิดทางเพศ ที่จังหวัดสงขลา
วันที่ 9 ก.ย. 62 เวลา 15.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีเด็กหญิงวัย 14 ปี ถูกเจ้าหน้าที่รัฐฝ่ายความมั่นคงล่วงละเมิดทางเพศมานานหลายครั้ง จนมีอาการภาวะซึมเศร้าและคิดฆ่าตัวตาย ที่อําเภอนาทวี จังหวัดสงขลา นั้น พัฒนาสังคมและความมั่นคงของมนุษย์จังหวัดจังหวัดสงขลา (พมจ.สงขลา) พร้อมทีม พม. One Home จังหวัดสงขลา ได้ลงพื้นที่เยี่ยมบ้านตั้งแต่ทราบเรื่องเมื่อเดือนสิงหาคมที่ผ่านมา เพื่อตรวจสอบข้อเท็จจริงและประเมินทางสังคม โดยพบว่า เด็กหญิงดังกล่าวอายุ 15 ปี กําลังศึกษาอยู่ชั้น ม.3 ณ โรงเรียนแห่งหนึ่งในอําเภอนาทวี ซึ่งอาศัยอยู่กับพ่อแม่บุญธรรม ขณะนี้ เด็กหญิงและครอบครัวรู้สึกหวาดกลัวและ ไม่มีความปลอดภัยในชีวิต ส่วนที่ไม่มีการเปิดเผยเรื่องนี้ตั้งแต่แรก เพราะผู้เสียหายเป็นเยาวชน และที่สําคัญไม่ต้องการให้เด็กผู้เสียหายเกิดความเครียด
นายจุติ กล่าวเพิ่มเติมว่า ทั้งนี้ ทีม พม. One Home จังหวัดสงขลา ได้ให้ความช่วยเหลือด้วยการให้คําปรึกษาและให้กําลังใจแก่เด็กและครอบครัว พร้อมทั้งได้ประสานโรงเรียนเดิมของเด็กหญิงดังกล่าว เพื่อดําเนินการย้ายเด็กไปเรียนที่โรงเรียนแห่งใหม่ ซึ่งขณะนี้ ได้ย้ายไปเรียนเรียบร้อยแล้ว นอกจากนี้ ยังได้ประสานโรงพยาบาล เพื่อนําเด็กหญิงเข้ารับการตรวจประเมินสุขภาพจิต เนื่องจากมีภาวะเครียดและซึมเศร้า พร้อมทั้งประสานหน่วยงานที่เกี่ยวข้อง เพื่อช่วยเหลือ เยียวยา และฟื้นฟูสภาพจิตใจเด็กและครอบครัวอย่างใกล้ชิดในระยะยาวต่อไป และเร่งติดตามด้านการดําเนินคดีกับผู้กระทําความผิดให้ถึงที่สุด อย่างไรก็ตาม หากประชาชนพบเห็นเหตุการณ์ในลักษณะดังกล่าว สามารถแจ้งมายังศูนย์ช่วยเหลือสังคม สายด่วน พม. 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้อง เพื่อให้คําปรึกษาและลงพื้นที่ให้ความช่วยเหลืออย่างเต็มที่ทั่วประเทศ
รัฐบาลไทย-ข่าวทำเนียบรัฐบาล-จ่ายต่อเนื่องเงินอุดหนุนให้กับเด็กแรกเกิด
วันจันทร์ที่ 17 กุมภาพันธ์ 2563
จ่ายต่อเนื่องเงินอุดหนุนให้กับเด็กแรกเกิด
วันจันทร์ที่ 17 กุมภาพันธ์ 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณรายจ่ายประจําปี 2562 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 2,056 ล้านบาท เพื่อเป็นค่าใช้จ่ายโครงการเงินอุดหนุนเพื่อการเลี้ยงดูเด็กแรกเกิดของเดือน ก.พ. - มี.ค. 2563 จํานวน 600 บาท/คน/ต่อเดือน อย่างต่อเนื่อง ช่วยส่งเสริมพัฒนาการเด็กแรกเกิดให้มีคุณภาพชีวิตที่ดี และเจริญเติบโตสมวัย จนกว่าจะจัดสรรงบประมาณปี 2563 ได้ตามปกติ สําหรับประชาชนที่มีข้อสงสัย สามารถสอบถามข้อมูลเพิ่มเติมได้ที่ ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด โทร. 0 2651 6534
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
วันอังคารที่ 30 กรกฎาคม 2562
ผลการจัดเก็บรายได้รัฐบาลสุทธิในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) รัฐบาลจัดเก็บรายได้สุทธิ จํานวน 1,937,146 ล้านบาท สูงกว่าช่วงเดียวกันของปีก่อน 102,959 ล้านบาท หรือร้อยละ 5.6
ผลการจัดเก็บรายได้รัฐบาลสุทธิในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) รัฐบาลจัดเก็บรายได้สุทธิ จํานวน 1,937,146 ล้านบาท สูงกว่าช่วงเดียวกันของปีก่อน 102,959 ล้านบาท หรือร้อยละ 5.6 และสูงกว่าประมาณการตามเอกสารงบประมาณ 61,974 ล้านบาท หรือร้อยละ 3.3 โดยเป็นผลจากการจัดเก็บรายได้ของกรมสรรพากร หน่วยงานอื่น และการนําส่งรายได้ของรัฐวิสาหกิจ รวมถึงการจัดเก็บรายได้ของกรมศุลกากรที่สูงกว่าประมาณการ จํานวน 55,181 36,500 15,410 และ 6,731 ล้านบาท หรือร้อยละ 3.9 32.5 11.5 และ 9.0 ตามลําดับ
ทั้งนี้ เมื่อเปรียบเทียบกับคาดการณ์รายได้รัฐบาลสุทธิที่กระทรวงการคลังได้จัดทําสําหรับการติดตามและประเมินสถานการณ์การจัดเก็บรายได้ (คาดการณ์ ณ เดือนมิถุนายน 2562) โดยพิจารณาจากสถานการณ์เศรษฐกิจและตัวแปรที่ส่งผลต่อการจัดเก็บรายได้รัฐบาลพบว่า การจัดเก็บรายได้รัฐบาลสุทธิในช่วง 9 เดือนแรกของปีงบประมาณ 2562 สูงกว่าคาดการณ์ จํานวน 6,511 ล้านบาท หรือร้อยละ 0.3 โดยการจัดเก็บรายได้ของทุกหน่วยงานใกล้เคียงกับที่คาดการณ์ไว้ สําหรับในช่วงที่เหลือของปีงบประมาณ กระทรวงการคลังจะติดตามและกํากับดูแลอย่างใกล้ชิดเพื่อให้การจัดเก็บรายได้รัฐบาลเป็นไปตามเป้าหมายที่ตั้งไว้
Government’s Net Revenue Collection: The First 9 Months of Fiscal Year 2019 (October 2018 - June 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 9 months of fiscal year 2019 (October 2018 – June 2019), was 1,937,146 million baht, which was 102,959 million baht or 5.6% higher than the same period of last year and 61,974 million baht or 3.3% higher than revenue target. This was mainly the result of revenue collection from Revenue Department, other agencies, remittances from State-owned enterprises, as well as revenue collection from Customs Department exceeding target by 55,181 36,500 15,410 and 6,731 million baht or 3.9% 32.5% 11.5% and 9.0% respectively.
When compared to MOF’s estimation (as of June 2019), which is used for the purpose of revenue monitoring by taking current economic situations and variables that affect government’s revenue collection into consideration, net revenue collection in the first 9 months of fiscal year 2019 was 6,511 million baht or 0.3% higher than estimated. Revenue collection from all departments were in accordance with MOF’s estimation. For the rest of this fiscal year, MOF will closely monitor the revenue collection in order to achieve the revenue target.
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการการจัดการเรื่องราวร้องทุกข์ประจำกระทรวงยุติธรรม ครั้งที่ ๑/๒๕๖๓
วันศุกร์ที่ 4 ตุลาคม 2562
“ยุติธรรม” ประชุมคณะกรรมการการจัดการเรื่องราวร้องทุกข์ประจํากระทรวงยุติธรรม ครั้งที่ ๑/๒๕๖๓
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการจัดการเรื่องราวร้องทุกข์ ประจํากระทรวงยุติธรรม ครั้งที่ ๑/๒๕๖๓
ในวันศุกร์ที่ ๔ ตุลาคม ๒๕๖๒ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการจัดการเรื่องราวร้องทุกข์
ประจํากระทรวงยุติธรรม ครั้งที่ ๑/๒๕๖๓
โดยมีคณะกรรมการผู้ทรงคุณวุฒิ ผู้แทนหัวหน้าส่วนราชการและเจ้าหน้าที่ที่เกี่ยวข้อง เข้าร่วมฯ
เพื่อพิจารณายกเลิกและแต่งตั้งคณะอนุกรรมการสืบสวนข้อเท็จจริง
ในคณะกรรมการการจัดการเรื่องราวร้องทุกข์ประจํากระทรวงยุติธรรม
เพื่อให้การขับเคลื่อนยุทธศาสตร์กระทรวงยุติธรรมบังเกิดผลในการความสงบสุข
ลดปัญหาอาชญากรรมทางด้านเศรษฐกิจ สังคม
สร้างความเชื่อมั่นให้กับการค้าการลงทุน รวมทั้งการป้องกันและปราบปรามยาเสพติด
และการสร้างความปลอดภัยและความสงบสุขในสังคม
ทั้งนี้ ฝ่ายเลขานุการ จะรวบรวมและประมวลข้อมูล ข้อคิดเห็น และข้อเสนอแนะ
ที่ได้จากที่ประชุมคณะกรรมการฯ และดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-“บิ๊กอู๋” ขับเคลื่อนสถานประกอบการตั้งศูนย์เด็กเล็ก คุ้มครองสิทธิแรงงานสตรี
วันจันทร์ที่ 8 มกราคม 2561
“บิ๊กอู๋” ขับเคลื่อนสถานประกอบการตั้งศูนย์เด็กเล็ก คุ้มครองสิทธิแรงงานสตรี
รมว.แรงงาน สนับสนุนสถานประกอบการจัดตั้งศูนย์เด็กเล็กให้ครอบคลุม ร่วมมือ พม.มหาดไทย กทม.และท้องถิ่น ขับเคลื่อนนโยบายรัฐบาล คุ้มครองสิทธิแรงงานสตรี เน้นความเสมอภาคเท่าเทียม
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังจากการหารือกับกลุ่มบูรณาการแรงงานสตรี นําโดย นางสาวนิไลมล มนตรีกานนท์ ประธานกลุ่มบูรณาการแรงงานสตรี และคณะ รวม 9 คน ที่เข้าพบ เพื่อรับทราบนโยบายของรัฐบาลเกี่ยวกับการคุ้มครองกลุ่มแรงงานสตรี ณ ห้องประชุมรัฐมนตรีว่าการกระทรวงแรงงาน ชั้น 6 อาคารกระทรวงแรงงาน วันนี้ (8 ม.ค.61) โดยได้กล่าวว่า ปัจจุบันรัฐบาลมีนโยบายให้ความคุ้มครองแรงงานทุกกลุ่มรวมถึงแรงงานกลุ่มสตรีอย่างเสมอภาคและเท่าเทียมกัน กรณีที่กลุ่มบูรณาการแรงงานสตรี ขอให้กระทรวงแรงงานสนับสนุนงบประมาณการจัดงานวันสตรีสากลและปรับโครงสร้างเพื่อเพิ่มสัดส่วนผู้หญิงในคณะกรรมการไตรภาคีนั้น เบื้องต้นได้รับหลักการมาเพื่อพิจารณาให้การสนับสนุนต่อไป ส่วนประเด็นข้อเสนอให้จัดตั้งศูนย์เด็กเล็กในสถานประกอบการนั้น กระทรวงแรงงานได้ให้ความสําคัญ โดยการส่งเสริมให้สถานประกอบการมีศูนย์เด็กเล็กในสถานที่ทํางาน เนื่องจากการเจริญเติบโตของเด็กมีความสําคัญมากโดยเฉพาะเด็กตั้งแต่แรกเกิดจนถึง 6 ขวบ จะต้องได้รับการดูแลที่ดีเพื่อให้เกิดพัฒนาการและเพิ่มขีดความสามารถได้ รวมทั้งเป็นสวัสดิการให้แรงงานสตรีอีกด้วย
พล.ต.อ.อดุลย์ฯ กล่าวต่อว่า ปัจจุบันศูนย์เด็กเล็กมีอยู่กว่า 40,000 แห่ง ซึ่งการขับเคลื่อนให้มีศูนย์เด็กเล็กในสถานประกอบการนั้นจะต้องบูรณาการร่วมกันระหว่างกระทรวงแรงงาน กระทรวงการพัฒนาสังคมและความมั่นคงของมนุษย์ กระทรวงมหาดไทย กรุงเทพมหานคร และองค์กรปกครองส่วนท้องถิ่น เพื่อให้การดูแลแรงงานสตรีในสถานประกอบการและชุมชนมีมิติที่ครบถ้วนมากขึ้น
--------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
8 มกราคม 2561
รัฐบาลไทย-ข่าวทำเนียบรัฐบาล-​สธ.เพิ่มมาตรการความปลอดภัย บุคลากรสาธารณสุข ในจังหวัดชายแดนภาคใต้
วันอาทิตย์ที่ 30 ธันวาคม 2561
​สธ.เพิ่มมาตรการความปลอดภัย บุคลากรสาธารณสุข ในจังหวัดชายแดนภาคใต้
กระทรวงสาธารณสุข เพิ่ม 4 มาตรการความปลอดภัย ให้บุคลากรสาธารณสุข ในจังหวัดชายแดนภาคใต้ พร้อมส่งผู้ตรวจราชการเขตสุขภาพที่ 12 เยี่ยมให้กําลังใจ
กระทรวงสาธารณสุข เพิ่ม 4 มาตรการความปลอดภัย ให้บุคลากรสาธารณสุข ในจังหวัดชายแดนภาคใต้ พร้อมส่งผู้ตรวจราชการเขตสุขภาพที่ 12 เยี่ยมให้กําลังใจ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ห่วงใยความปลอดภัยของบุคลากรสาธารณสุขที่ปฏิบัติงานดูแลพี่น้องประชาชนในจังหวัดชายแดนภาคใต้ และล่าสุดได้รับผลกระทบจากสถานการณ์ความไม่สงบ โดยในวันนี้ (30 ธันวาคม 2561) ได้ส่งผู้ตรวจราชการเขตสุขภาพที่ 12 ลงพื้นที่ตรวจเยี่ยมให้กําลังใจ ที่ โรงพยาบาลส่งเสริมสุขภาพตําบลบ้านกาหนั๊วะ ตําบลกาลิซา อําเภอระแงะ จังหวัดนราธิวาส พร้อมสั่งเพิ่มมาตรการเพื่อความปลอดภัย 4 มาตรการ ดังนี้ 1.ติดตั้ง ตรวจสอบกล้องวงจรปิดในโรงพยาบาลส่งเสริมสุขภาพตําบลและโรงพยาบาลทุกแห่งให้ทํางานได้อย่างประสิทธิภาพ รวมทั้งซ่อมแซมรั้วให้มีความมั่นคงแข็งแรง
2.ประสานฝ่ายความมั่นคงในพื้นที่ในการดูแลความปลอดภัยสถานที่ทํางาน และการปฏิบัติงานของบุคลากรขอให้ยึดหลักความปลอดภัย 3.จัดบุคลากรปฏิบัติงานในสถานบริการตามภูมิลําเนา พร้อมทั้งจัดระบบเฝ้าระวังสถานการณ์ โดยใช้เครือข่ายอาสาสมัครสาธารณสุข (อสม.) เครือข่ายภาคประชาชนในพื้นที่ 4.เสริมสร้างขวัญกําลังใจ ให้กับผู้ปฏิบัติงาน อาทิ ค่าตอบแทน ขั้นพิเศษ และระบบเยียวยาในผู้ที่ได้รับผลกระทบจากเหตุการณ์ความไม่สงบ
“ขอเป็นกําลังใจให้บุคลากรสาธารณสุขที่ทํางานในพื้นที่ ที่ทําหน้าที่ดูแลประชาชน อย่าเสียกําลังใจในการทําความดี ในเรื่องค่าตอบแทน การเยียวยานั้น ขณะนี้มีความก้าวหน้าในการดําเนินการตามลําดับ เหลือระเบียบข้อกฎหมายเพียงบางส่วน”นายแพทย์สุขุม กล่าว
รัฐบาลไทย-ข่าวทำเนียบรัฐบาล-“บิ๊กอู๋”เยือนเจนีวา ย้ำ บทบาทไทย-ไอแอลโอสัมพันธ์แน่นแฟ้น พร้อมฉลองครบ 100 ปี
วันศุกร์ที่ 1 กุมภาพันธ์ 2562
“บิ๊กอู๋”เยือนเจนีวา ย้ํา บทบาทไทย-ไอแอลโอสัมพันธ์แน่นแฟ้น พร้อมฉลองครบ 100 ปี
รมว.แรงงาน นําคณะผู้บริหาร เข้าพบนายกาย ไรเดอร์ (Mr.Guy Ryder) ผู้อํานวยการใหญ่ไอแอลโอ ณ นครเจนีวา สมาพันธรัฐสวิส หารือแนวทางความร่วมมือด้านแรงงานระหว่างไทยกับไอแอลโอ กระชับความสัมพันธ์แน่นแฟ้นยาวนาน เตรียมเฉลิมฉลองครบ 100 ปี ความสัมพันธ์ไทย – ไอแอลโอ
เมื่อวันที่ 31 มกราคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน นางเพชรรัตน์ สินอวย อธิบดีกรมการจัดหางาน และคณะ เข้าพบ นายกาย ไรเดอร์ (Mr.Guy Ryder) ผู้อํานวยการใหญ่ ILO ณ ห้อง Cabinet สํานักงานแรงงานระหว่างประเทศ ณ นครเจนีวา สมาพันธรัฐสวิส เพื่อหารือข้อราชการและแนวทางความร่วมมือระหว่างประเทศไทยกับองค์การแรงงานระหว่างประเทศ (ILO) กระชับความสัมพันธ์ และร่วมหารือเพื่อเตรียมการเฉลิมฉลองครบรอบ 100 ปี ความสัมพันธ์ระหว่างไทยกับไอแอลโอ ในโอกาสครบรอบ 100 ปี ขององค์กรแรงงานระหว่างประเทศในปี 2562 ซึ่งประเทศไทยได้เข้าร่วมเป็นสมาชิกก่อตั้งองค์การฯ มาตั้งแต่ พ.ศ. 2462 (ค.ศ. 1919) เป็นต้นมา และได้กระชับความสัมพันธ์มาอย่างแน่นแฟ้นยาวนาน
ในการนี้ พล.ต.อ.อดุลย์ แสงสิงแก้ว รมว.แรงงาน ในฐานะผู้ดูแลภารกิจด้านแรงงานของประเทศไทย ได้กล่าวถึงบทบาทของไทยในการฉลองครบรอบ 100 ปี องค์การแรงงานระหว่างประเทศ (ILO) และความสัมพันธ์ระหว่างไทยกับไอแอลโอว่า ประเทศไทยในฐานะประเทศผู้ร่วมก่อตั้งไอแอลโอมีความยินดีเป็นอย่างยิ่งที่ได้รับเลือกให้เป็น 1 ใน 24 ประเทศ ที่จะเข้าร่วมการถ่ายทอดสดกิจกรรม 24 hours Global Tour ซึ่งเป็นการถ่ายทอดสดกิจกรรมฯ ในวันที่ 11 เมษายน 2562 เวลา 10.00 – 11.00 น. ตามเวลาในประเทศไทย ซึ่งในขณะนี้ อยู่ระหว่างการเตรียมความพร้อมร่วมกับสํานักงานแรงงานระหว่างประเทศประจําภูมิภาคเอเชียแปซิฟิก และสํานักงานแรงงานระหว่างประเทศประจําประเทศไทย กัมพูชา สปป.ลาว และอีกหลายหน่วยงาน รวมทั้งผู้แทนองค์กรนายจ้าง และองค์กรลูกจ้าง
พล.ต.อ.อดุลย์ฯ กล่าวต่อว่า สําหรับความคืบหน้าการเตรียมการเฉลิมฉลองครบ 100 ปี องค์การแรงงานระหว่างประเทศ และความสัมพันธ์ระหว่างไทยกับไอแอลโอนั้น ส่วนสําคัญของการเฉลิมฉลองในวันดังกล่าว คือการลงนาม Thailand Decent Work Country Program โดยจะมีผู้แทนกระทรวงแรงงาน ผู้แทนนายจ้าง ผู้แทนลูกจ้าง และผู้แทนไอแอลโอกรุงเทพฯ ร่วมลงนามฯ ด้วย และสิ่งที่นับว่ามีคุณค่าเหมาะสมกับการร่วมเฉลิมฉลอง 100 ปี องค์การแรงงานระหว่างประเทศ และความสัมพันธ์ระหว่างไทยกับไอแอลโอคือ การจัดทําหนังสือประวัติศาสตร์ 100 ปี ประเทศไทยกับไอแอลโอและการจัดทําดวงตราไปรษณียากรที่ระลึก เพื่อสร้างการรับรู้ถึงความสําคัญและความร่วมมืออันทรงคุณค่าขององค์กร ตลอดจนผู้ที่เกี่ยวข้องกับโลกของการทํางาน ทั้งในอดีต ปัจจุบัน และอนาคตต่อไป
--------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สํานักประสานความร่วมมือระหว่างประเทศ - ข้อมูล/
1 กุมภาพันธ์ 2562
รัฐบาลไทย-ข่าวทำเนียบรัฐบาล-รมว.พม. ให้คณะผู้แทน 10 ประเทศอาเซียน เข้าเยี่ยมคาราวะ พร้อมหารือแนวทางพัฒนาที่อยู่อาศัยผู้มีรายได้น้อยในระดับอาเซียน
วันศุกร์ที่ 12 ตุลาคม 2561
รมว.พม. ให้คณะผู้แทน 10 ประเทศอาเซียน เข้าเยี่ยมคาราวะ พร้อมหารือแนวทางพัฒนาที่อยู่อาศัยผู้มีรายได้น้อยในระดับอาเซียน
รมว.พม. ให้คณะผู้แทน 10 ประเทศอาเซียน เข้าเยี่ยมคาราวะ พร้อมหารือแนวทางพัฒนาที่อยู่อาศัยผู้มีรายได้น้อยในระดับอาเซียน
วันนี่ (12 ต.ค. 2561) เวลา 13.30 น. ที่ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้คณะผู้แทนเครือข่ายพัฒนาที่อาศัย 10 ประเทศสมาชิกอาเซียน โดยมีผู้นําสําคัญ อาทิ คุณชีลา ปาเทล ประธานสภาองค์กรชุมชนแออัดนานาชาติ คุณคลอง สะเร็ง รองผู้ว่าราชการจังหวัดกรุงพนมเปญ คุณเพ็ง สิถี ผู้ว่าราชการจังหวัดพระตะบอง และคุณดอนดาเคอ ฮาชิบูลคาร์เบีย นักวิชาการจากมหาวิทยาลัยบารัก เป็นต้น ภายใต้การประสานงานของมูลนิธิศูนย์ศึกษาที่อยู่อาศัยแห่งเอเชีย (Asian Coalition for Housing Rights – ACHR) และสถาบันพัฒนาองค์กรชุมชน (องค์การมหาชน) เข้าเยี่ยมคารวะ เนื่องในวันที่อยู่อาศัยโลก ปี 2561
พลเอก อนันตพร กล่าวว่า กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของรัฐบาลที่รับผิดชอบการขับเคลื่อนงานด้านการพัฒนาที่อยู่อาศัยสําหรับผู้มีรายได้น้อยของประเทศ ตามแผนแม่บทการพัฒนาที่อยู่อาศัย ระยะ 20 ปี (พ.ศ. 2560 - 2579) ซึ่งมุ่งเน้นให้คนไทยทุกคนเข้าถึงสิทธิในที่อยู่อาศัย มีสภาพแวดล้อมที่เอื้อต่อการดํารงชีวิตที่มีคุณภาพ โดยใช้เป็นกรอบในการพัฒนาที่อยู่อาศัยระยะยาว และเสริมสร้างความมั่นคงด้านที่อยู่อาศัยของประชาชนทุกกลุ่มเป้าหมายและครอบคลุมในทุกมิติ สําหรับการเข้าพบของคณะผู้แทนเครือข่ายพัฒนาที่อาศัย 10 ประเทศสมาชิกอาเซียน โดยมีผู้นําสําคัญ อาทิ คุณชีลา ปาเทล ประธานสภาองค์กรชุมชนแออัดนานาชาติ คุณคลอง สะเร็ง รองผู้ว่าราชการจังหวัดกรุงพนมเปญ คุณเพ็ง สิถี ผู้ว่าราชการจังหวัดพระตะบอง และคุณดอนดาเคอ ฮาชิบูลคาร์เบีย นักวิชาการจากมหาวิทยาลัยบารัก เป็นต้น มีวัตถุประสงค์เพื่อแสดงความยินดีและชื่นชมกับความสําเร็จของประเทศไทยในการพัฒนาที่อยู่อาศัยสําหรับคนยากจนและผู้มีรายได้น้อยอย่างจริงจังและเป็นรูปธรรม พร้อมทั้งหารือเพื่อแลกเปลี่ยนเรียนรู้และคําแนะนําในฐานะกระทรวง พม. เป็นหน่วยงานหลักของรัฐบาลที่ขับเคลื่อนนโยบายการพัฒนาที่อยู่อาศัยสําหรับผู้มีรายได้น้อย และประเทศไทยจะดํารงตําแหน่งประธานอาเซียน ในปี 2562 โดยการหารือครั้งนี้ เป็นแนวทางในการนําไปประยุกต์ใช้ในการพัฒนาที่อยู่อาศัยในประเทศต่างๆ และเป็นแนวทางในการวางแผนการบูรณาการทํางานร่วมกันในระดับอาเซียน เช่น การพัฒนานโยบาย แผนแม่บทการพัฒนาที่อยู่อาศัยระยะยาว ระบบการเงิน/กองทุน เพื่อที่อยู่อาศัยสําหรับผู้มีรายได้น้อย และการใช้ที่ดินรัฐในการแก้ไขปัญหาที่อยู่อาศัยสําหรับผู้มีรายได้น้อย เป็นต้น
รัฐบาลไทย-ข่าวทำเนียบรัฐบาล-วิธีการและขั้นตอนการลงทะเบียนรับสิทธิในโครงการ “เที่ยวปันสุข” ทำอย่างไรบ้าง ??
วันอังคารที่ 23 มิถุนายน 2563
วิธีการและขั้นตอนการลงทะเบียนรับสิทธิในโครงการ “เที่ยวปันสุข” ทําอย่างไรบ้าง ??
ขั้นตอนการลงทะเบียนโครงการ “เที่ยวปันสุข” ทําไรบ้าง ??
Q :วิธีการและขั้นตอนการลงทะเบียนรับสิทธิในโครงการ“เที่ยวปันสุข”ทําอย่างไรบ้าง??
A :- ลงทะเบียนรับสิทธิ์ผ่านPlatformของธนาคารกรุงไทย(ตั้งแต่วันที่1ก.ค.-31ต.ค.2563)
- ลงทะเบียนรับสิทธิ“เราไปเที่ยวกัน”เพื่อจองที่พัก
- เมื่อลงทะเบียนจองที่พักจะได้รับPromotion Codeส่วนลดค่าเดินทาง เพื่อนําไปจองบัตรโดยสารทั้งไปและกลับ
รัฐบาลไทย-ข่าวทำเนียบรัฐบาล-รมว.ศธ.รับฟังปัญหาโรงเรียน ICU ที่ รร.อนุบาลนนทบุรี
วันจันทร์ที่ 6 กุมภาพันธ์ 2560
รมว.ศธ.รับฟังปัญหาโรงเรียน ICU ที่ รร.อนุบาลนนทบุรี
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยคณะ ซึ่งเป็นโรงเรียนที่สมัครเข้าร่วมโครงการ "โรงเรียนที่ต้องการความช่วยเหลือและพัฒนาเป็นพิเศษอย่างเร่งด่วน"
โดยมีนายนิสิต จันทร์สมวงศ์ ผู้ว่าราชการจังหวัดนนทบุรี, ดร.พรพรรณ อินทรประเสริฐ ผู้อํานวยการโรงเรียน คณะกรรมการสถานศึกษา ตลอดจนเครือข่ายผู้ปกครอง ให้การต้อนรับและร่วมหารือในครั้งนี้
นพ.ธีระเกียรติ เจริญเศรษฐศิลป์กล่าวว่า การตรวจเยี่ยมโรงเรียนในครั้งนี้ กระทรวงศึกษาธิการได้เข้ามารับทราบปัญหาของโรงเรียนอนุบาลนนทบุรี เนื่องจากอาคารเรียนและพื้นที่ในบริเวณโรงเรียนดังกล่าว จะต้องได้รับการบูรณะซ่อมแซม ซึ่งอาจส่งผลกระทบต่อสภาพแวดล้อมและสถานที่เรียนของนักเรียน ซึ่งผู้บริหารโรงเรียน ผู้บริหารส่วนราชการ ชุมชน และเครือข่ายผู้ปกครอง ได้ร่วมกันหาทางออกเพื่อแก้ไขปัญหานี้ เพื่อให้สามารถบูรณะซ่อมแซมส่วนที่ชํารุดทรุดโทรม และมีสถานที่ชั่วคราวให้เด็กเรียนหนังสือโดยไม่ต้องงดรับเด็กเข้าเรียน
อย่างไรก็ตาม ทุกฝ่ายยังมีเวลาหารือและเตรียมตัวอีก 2 ปี เพราะคาดว่าจะทําการบูรณะซ่อมแซมอาคารดังกล่าวในปีการศึกษา 2562จึงย้ําว่าต้องมีการเตรียมการเพื่อรองรับผลกระทบที่จะเกิดขึ้นกับสุขภาวะนักเรียนในอนาคต เช่น ฝุ่นจากการก่อสร้าง ระบบความปลอดภัย การจราจรโดยรอบโรงเรียน เป็นต้น ทุกฝ่ายต้องดําเนินการเตรียมความพร้อมตามที่กฎหมายกําหนด
จากที่กล่าวมาข้างต้นนั้น จะเห็นว่านโยบายโรงเรียน ICU จะดูแลสถานศึกษาอย่างครอบคลุม เพราะไม่ว่าจะเป็นโรงเรียนชั้นนํา หรือโรงเรียนขนาดเล็ก ก็มีปัญหาได้ทั้งสิ้น ดังนั้น สิ่งสําคัญคือ ต้องการให้ชุมชน ผู้ปกครอง และส่วนราชการในท้องถิ่น เข้ามาร่วมกันแก้ไขปัญหา
ทั้งนี้ จากการลงพื้นที่โรงเรียนที่สมัครเข้าร่วมโครงการโรงเรียน ICU ที่ผ่านมาในภูมิภาคต่าง ๆ ทั่วประเทศพบว่าแต่ละโรงเรียนมีปัญหาต่างกัน เช่น บางโรงเรียนมีผลสัมฤทธิ์ทางการเรียนต่ํามาก, บางโรงเรียนมีเด็กติดยาเสพติดทั้งระดับชั้น, โรงเรียนในภาคเหนือที่อยู่ตั้งอยู่ไกลอินเทอร์เน็ตยังเข้าไม่ถึง, โรงเรียนในภาคตะวันออกเฉียงเหนือบางแห่งต้องการห้องสมุด บางแห่งขาดครู ส่วนโรงเรียนในภาคใต้ก็จะมีปัญหาเพราะได้รับผลกระทบจากอุทกภัย เป็นต้น
ดังนั้น นิยามของโรงเรียน ICU คือโรงเรียนที่ต้องได้รับการแก้ไขอย่างเร่งด่วน หากกระทรวงศึกษาธิการไม่เข้ามาช่วยแก้ปัญหาโรงเรียนเหล่านี้ อาจจะดําเนินการต่อไปไม่ได้สิ่งเหล่านี้กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) และภาคเอกชน สามารถร่วมกันดําเนินการแก้ไขได้แต่บางแห่งอาจจะต้องใช้เวลาแก้ปัญหานาน เพราะเป็นปัญหาที่แก้ยาก ในส่วนของโรงเรียนขนาดเล็กที่สมัครเข้าร่วมโครงการ เมื่อรู้ว่าไม่สามารถดําเนินการต่อได้ ก็มีทางเลือก โดยอาจจะไปควบรวมกับโรงเรียนแม่เหล็ก ซึ่งจะเห็นได้ว่านโยบายโรงเรียน ICU จะสอดรับกันอย่างดีกับนโยบายโรงเรียนแม่เหล็กได้อย่างดี
รัฐบาลไทย-ข่าวทำเนียบรัฐบาล-นายกรัฐมนตรีเผยการให้การช่วยเหลือประชาชนผ่านมาตรการต่าง ๆ เป็นการบรรเทาความเดือน ไม่ได้หวังผลทางการเมือง
วันอังคารที่ 20 พฤศจิกายน 2561
นายกรัฐมนตรีเผยการให้การช่วยเหลือประชาชนผ่านมาตรการต่าง ๆ เป็นการบรรเทาความเดือน ไม่ได้หวังผลทางการเมือง
นายกรัฐมนตรีเผยการให้การช่วยเหลือประชาชนผ่านมาตรการต่าง ๆ เป็นการบรรเทาความเดือน ไม่ได้หวังผลทางการเมือง
วันนี้ (20 พฤศจิกายน 2561) เวลา 14.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีถึง การจัดระเบียบพื้นที่ขายของให้กับผู้ค้าขายว่า บางพื้นที่จัดระเบียบเรียบร้อย มีบางพื้นที่ที่ยังมีปัญหา จึงต้องหาทางแก้ไขปัญหาจัดสรรพื้นที่ให้อย่างเหมาะสม พร้อมกล่าวว่า การให้ความช่วยเหลือในด้านต่าง ๆ จําเป็นต้องแก้ไขปัญหาทั้งสองทางทั้งภาครัฐ และภาคประชาชน ทั้งนี้ การที่รัฐบาลได้ให้ความช่วยเหลือผ่านมาตรการต่าง ๆ ไม่ว่าจะเป็นโครงการบัตรสวัสดิการแห่งรัฐ เบี้ยยังชีพผู้สูงอายุ การให้ความช่วยเหลือค่าน้ําค่าไฟ เป็นการช่วยเหลือในเบื้องต้นเพื่อบรรเทาความเดือดร้อน ไม่ใช่รัฐบาลทําเพื่อหวังผลทางการเมือง ซึ่งกว่าจะผ่านมาตรการโครงการแต่ละอย่างต้องผ่านการพิจารณาตามขั้นตอน พร้อมกับขอความร่วมมืออย่างประท้วง ทั้งนี้ รัฐบาลพร้อมให้การดูแลทุกอย่าง ยืนยันพร้อมให้การช่วยเหลือและแก้ไขปัญหา แต่ขอให้ประชาชนปรับเปลี่ยนตัวเอง และเข้าใจบริบทในปัจจุบัน โดยรัฐบาลพร้อมจะสร้างโอกาสและความเท่าเทียมให้กับประชาชนอย่างเป็นธรรม
--------------------------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมเปิดงานแสดงนิทรรศการด้านเทคโนโลยีระดับโลก “CEBIT ASEAN Thailand 2018”
วันศุกร์ที่ 19 ตุลาคม 2561
รมว.กระทรวงดิจิทัลฯ ร่วมเปิดงานแสดงนิทรรศการด้านเทคโนโลยีระดับโลก “CEBIT ASEAN Thailand 2018”
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมเปิดงานแสดงนิทรรศการด้านเทคโนโลยีระดับโลก “CEBIT ASEAN Thailand 2018”ณ เวทีกลาง อาคาร 7-8 ศูนย์แสดงสินค้าและการประชุมอิมแพ็ค เมืองทองธานี เมื่อวันที่ 18 ตุลาคม 2561 การจัดงานครั้งนี้ ได้ขยายการจัดงานเข้ามาสู่ภูมิภาคอาเซียนเป็นครั้งแรก โดยเลือกประเทศไทยเป็นสถานที่จัดงานว่า เป็นศักดิ์ศรีของประเทศไทย โดยเฉพาะอย่างยิ่งจัดภายใต้ชื่องาน CEBIT ASEAN เนื่องจากปี 2562 ประเทศไทยจะเป็นประธานของอาเซียน จึงสามารถกล่าวได้ว่า งานนี้เป็นการ kick off บทบาทด้านดิจิทัลของไทยในภูมิภาคนี้ สําหรับบทบาทของประเทศไทยบนเวทีผู้นําอาเซียนปีหน้า ในส่วนของกระทรวงฯ คิดแผนไว้แล้วว่าจะเลือกผลงานเด่นในการขับเคลื่อนประเทศสู่ยุคดิจิทัลอย่างเป็นรูปธรรมทั้งด้านเศรษฐกิจและสังคม เพื่อนําเสนอในการประชุมระดับอาเซียนร่วมกับประเทศเพื่อนบ้านอีก 9 ประเทศ โดยหนึ่งในนั้นเป็นโครงการ Smart City
*****************************
รัฐบาลไทย-ข่าวทำเนียบรัฐบาล-กสร. เน้นคุณภาพพนักงานตรวจแรงงาน แก้ปัญหาค้ามนุษย์
วันพฤหัสบดีที่ 12 กรกฎาคม 2561
กสร. เน้นคุณภาพพนักงานตรวจแรงงาน แก้ปัญหาค้ามนุษย์
กรมสวัสดิการและคุ้มครองแรงงาน พัฒนาคุณภาพพนักงานตรวจแรงงาน เน้นบังคับใช้กฎหมายให้เกิดผลสัมฤทธิ์ พร้อมทําความเข้าใจนายจ้าง ลูกจ้างตระหนักถึงสิทธิ หน้าที่ ตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้กําหนดให้การป้องกันและแก้ไขปัญหาการค้ามนุษย์ด้านแรงงาน เป็นหนึ่งในนโยบายเร่งด่วนของกระทรวงแรงงาน ทั้งนี้กลไกสําคัญประการหนึ่งในการดําเนินการดังกล่าวคือพนักงานตรวจแรงงาน ซึ่งทําหน้าที่ในการกํากับดูแลให้แรงงานได้รับสิทธิประโยชน์ตามที่กฎหมายกําหนด เพื่อให้การดําเนินการดังกล่าวเป็นไปอย่างมีประสิทธิภาพ กสร.ได้จัดอบรมเพิ่มประสิทธิภาพการบังคับใช้กฏหมายแก่พนักงานตรวจแรงงานทั้งในส่วนกลางและภูมิภาค เพื่อให้มีความรู้ความเข้าใจในกฏหมายที่เกี่ยวข้อง แนวทางการสอบข้อเท็จจริงและการเขียนคําสั่ง รวมถึงเทคนิคและจิตวิทยาในการสร้างความรู้และความเข้าใจกับนายจ้าง ลูกจ้าง ในการปฏิบัติตามสิทธิ หน้าที่ที่กฎหมายกําหนด เพื่อให้การดําเนินการในการคุ้มครองแรงงานเกิดผลสัมฤทธิ์ และส่งผลให้การดําเนินการและป้องกันและแก้ไขการค้ามนุษย์เป็นไปอย่างมีประสิทธิภาพ
นายอนันต์ชัย กล่าวเพิ่มเติมว่า การอบรมพนักงานตรวจแรงงานเชิงคุณภาพในครั้งนี้ได้จัดขึ้นระหว่างวันที่ 9 - 14 กรกฎาคม 2561 โดยมีพนักงานตรวจแรงงานทั้งในส่วนกลางและภูมิภาคเข้ารับการอบรมจํานวน 50 คน ทั้งนี้ กสร.ได้รับความร่วมมือจากหน่วยงานทั้งภาครัฐและเอกชน อาทิ องค์การแรงงานระหว่างประเทศ (ILO) ศาลอุทธรณ์คดีชํานัญพิเศษแผนกคดีแรงงาน กองบังคับการปราบปรามการค้ามนุษย์ สํานักงานอัยการสูงสุดสํานักงานคดีเยาวชนและครอบครัว กรมสุขภาพจิต มาร่วมให้ความความรู้แก่พนักงานตรวจแรงงานในครั้งนี้ด้วย